

Adresa: Jovana Tomaševića 29,

81000 Podgorica, Crna Gora

tel: +382 20 224 234

fax: +382 20 245 628

www.mod.gov.me

Crna Gora

Ministarstvo odbrane

Adresa: Jovana Tomaševića 29,

81000 Podgorica, Crna Gora

tel: +382 20 224 234

fax: +382 20 245 628

www.mod.gov.me

Na osnovu člana 33 stav 3 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18, 42/18 i 34/19) i Odluke o otpremnini u slučaju sporazumnog prestanka radnog odnosa zaposlenih u javnom sektoru, a u vezi sa Zaključkom Vlade CG br. 07-3038 od 11. jula 2019. godine, ministar odbrane, objavljuje

**JAVNI POZIV**

**za sporazumni prestanak radnog odnosa uz isplatu otpremnine zaposlenom**

1. Pozivaju se zaposleni Ministarstva odbrane, koji imaju najmanje šest godina radnog staža, od kojih posljednju godinu u javnom sektoru, a koji su zainteresovani za sporazumni prestanak radnog odnosa uz isplatu otpremnine, da **do 30. avgusta 2019. godine** podnesu Direktoratu za ljudske resurse, Ministarstvo odbrane, zahtjev za sporazumni prestanak radnog odnosa.
2. Zaposleni može da ostvari pravo na otpremninu u visini do 50% mjesečne bruto zarade za svaku godinu radnog staža, s tim da iznos otpremnine ne može biti veći od 15 bruto zarada zaposlenog.
3. Zaposleni koji ispunjava uslove za odlazak u penziju i ako mu do 67 godina života nedostaju do dvije godine, može ostvariti pravo na otpremninu u iznosu do šest bruto zarada.
4. Visina bruto zarade određuje se kao prosječan iznos posljednje tri bruto zarade koje su zaposlenom pripadale prije isplate otpremnine.
5. Straješina će o zahtjevu zainteresovanog zaposlenog odlučiti do **30. septembra 2019. godine**.
6. Zaposlenom radni odnos prestaje danom isplate otpremnine.
7. Zaposleni kome radni odnos prestane na osnovu pisanog sporazuma (sporazumni prestanak radnog odnosa), a ostvari pravo na otpremninu, ne može zasnovati radni odnos u javnom sektoru, uključujući sve institucije, pravna lica i privredna društva obuhvaćena članom 41 Zakona o zaradama zaposlenih u javnom sektoru, u periodu od pet godina od dana sporazumnog prestanka radnog odnosa.
8. Ograničenje iz tačke 7 ovog poziva ne odnosi se na zaposlenog koji vrati cjelokupni iznos isplaćene otpremnine.

MINISTAR ODBRANE

\_\_\_\_\_\_\_\_\_\_\_\_\_\_\_\_\_\_

**mr Predrag Bošković**

Broj:

Podgorica, 29.7.2019. godine

Prilozi:

1. Tablica simulacije iznosa otpemnine po osnovu sporazumnog prestanka radnog odnosa, na primjeru selektovanih zvanja u javnom sektoru
2. Obrazac zahtjeva za sporazumni prestanak radnog odnosa uz isplatu otpremnine